ΓΡΑΠΤΗ ΕΡΩΤΗΣΗ P-1171/03

υποβολή: Chris Davies (ELDR) προς την Επιτροπή

(24 Μαρτίου 2003)

Θέμα: Εθνικό πρόγραμμα ύδρευσης στην Ισπανία — ικανότητα της Επιτροπής να εξετάζει έγγραφα

Απαντώντας στην ερώτησή μου H-0810/02(1) το Δεκέμβριο, η Επιτροπή ανέφερε ότι η Ισπανική Κυβέρνηση απαντώντας τον Ιούλιο του 2002 στην επιστολή της Επιτροπής του Μαΐου του 2002, παρείχε περαιτέρω πληροφορίες σχετικά με το εθνικό πρόγραμμα ύδρευσης στην Ισπανία, χωρίς όμως να αναφέρει την αύξηση της συγκεντρώσεως των αλατούχων ενώσεων στην κατώτερη ζώνη του ποταμού Έβρου κατά 20-50 %.

Εφιστάται η προσοχή της Επιτροπής στο παράρτημα C 19 (σελ. 112) της ισπανικής απάντησης του Ιουλίου του 2002, όπου αναφέρεται συμπερασματικά ότι η αύξηση της συγκεντρώσεως των αλατούχων ενώσεων στην κατώτερη ζώνη του ποταμού Έβρου, ως συνέπεια της εκτέλεσης όλων των αρδευτικών έργων που προβλέπονται μακροπρόθεσμα (σε έκταση περίπου 500 000 εκταρίων), κυμαίνεται μεταξύ του 20 και του 50 %.

Επισημαίνεται ότι η διαπίστωση αυτή δεν περιλαμβάνεται στο κύριο έγγραφο της Ισπανικής Κυβέρνησης, το οποίο αναφερόμενο στον ποταμό Έβρο, καταλήγει ότι από ποιοτική άποψη δενπάρχουν πολύ σημαντικές επιπτώσεις, ακόμη και ανπολογισθεί ότι θα εκτελεσθούν όλα τα αρδευτικά έργα που προβλέπονται μακροπρόθεσμα. Παρ' όλα αυτά το ζήτημα της συγκεντρώσεως αλατούχων ενώσεων αναφέρεται σαφώς στο παράρτημα C 19.

Για το λόγο αυτό καλείται και πάλι η Επιτροπή να αναφέρει,πό το φως αυτών των νέων πληροφοριών, τον τρόπο με τον οποίο προτίθεται να διασφαλίσει ότι θα γίνει σεβαστή ηποχρέωση που απορρέει από την οδηγία πλαίσιο για τα ύδατα, προκειμένου να αποτραπεί περαιτέρω επιδείνωση της ποιότητας τωνδάτων αυτού του ποταμού, λαμβανομένηςπόψη της προβλεπόμενης αύξησης των αλατούχων ενώσεων.

(1) Γραπτή απάντηση της 17ης Δεκεμβρίου 2002.

Απάντηση της κας Wallstrm εξ ονόματος της Επιτροπής

(15 Μαΐου 2003)

Στην απάντηση της Επιτροπής στην προηγούμενη ερώτηση για το ίδιο θέμα (προφορική ερώτηση H-0810/02 του κ. C. Davies(1)),πετέθη ότι το Αξιότιμο Μέλος του Κοινοβουλίου αναφερόταν στις ενδεχόμενες επιπτώσεις της προτεινόμενης εκτροπής του Ebro εις ό,τι αφορά την αλμυρότητα στον κάτω Ebro. Η Επιτροπή αντιλαμβάνεται ότι στην πραγματικότητα η ερώτηση αφορά την προδιαγραφόμενηποβάθμιση της ποιότητας του νερού λόγω της αλλαγής των πρακτικών χρήσης του νερού στη λεκάνη απορροής του Ebro. Οι ως άνω μεταβολές δεν σχετίζονται με το ζήτημα της προτεινόμενης εκτροπής του Ebro.

Το ισπανικό Εθνικό Υδρολογικό Σχέδιο προτείνει σημαντική αύξηση της αρδεύσιμης γης στη λεκάνη απορροής του Ebro την επόμενη εικοσαετία. Ενδέχεται αυτό να οδηγήσει σε συνολική αύξηση της αλμυρότητας/αγωγιμότητας του νερού στα πλησιέστερα προς τις εκβολές τμήματα του ποταμού. Σήμερα η αγωγιμότητα του νερού στον κάτω Ebro κυμαίνεται γύρω από τα 1000 micro Siemens (σε σύγκριση η αγωγιμότητα του θαλάσσιου νερού είναι, κατά μέγιστο, 100πλάσια).

Επιταγή της Οδηγίας-πλαίσιο για τα ύδατα(2) είναι η επίτευξη καλής οικολογικής και χημικής κατάστασης σε όλα τα επιφανειακά ύδατα μέχρι το 2015. Είναι σαφές ότι τυχόν σημαντική αύξηση της αγωγιμότητας του νερού στον κάτω Ebro, ως αποτέλεσμα ηυξημένης άρδευσης για γεωργικούς σκοπούς, ενδέχεται να θέσει εν αμφιβόλω την επίτευξη των στόχων αυτών. Οι ισπανικές αρχές πρέπει να αντιμετωπίσουν το ζήτημα στο

πλαίσιο του σχεδίου διαχείρισης της ποτάμιας λεκάνης και στο πλαίσιο των προγραμμάτων για τη λήψη μέτρων για τον ποταμό Ebroπό την Οδηγία-πλαίσιο για τα ύδατα.

(1) Γραπτή απάντηση της 17.12.02.

(2) Οδηγία 2000/60/ΕΚ του Ευρωπαϊκού Κοινοβουλίου και του Συμβουλίου της 23ης Οκτωβρίου 2000 για τη θέσπιση πλαισίου κοινοτικής δράσης στον τομέα της πολιτικής τωνδάτων, ΕΕ L 237 της 22.12.2000.